เหลียง เฉาเหว่ย์

เหลียง เฉาเหว่ย์ (; กวางตุ้ง: เหลิ่ง ฉิ่วไหว) นักแสดงชายชื่อดังชาวฮ่องกง ในกลางยุคทศวรรษที่ 80 เป็นพระเอกอันดับหนึ่งแห่งค่ายโทรทัศน์ทีวีบี (TVB) ในยุคทศวรรษที่ 90 เป็นนักแสดงยอดฝีมือของวงการหนังจีนฮ่องกง ผู้คว้ารางวัลตุ๊กตาทองฮ่องกง นักแสดงนำชายยอดเยี่ยมมากถึง 5 รางวัล : ชื่อภาษาอังกฤษ โทนี่ เหลิ่ง (Tony Leung) หรือ โทนี่ เหลิ่ง ฉิ่วไหว (Tony Leung Chiu-Wai; ทั้งนี้ เพื่อมิให้สับสนกับนักแสดงฮ่องกงอีกรายที่มีชื่อว่า โทนี่ เหลียง เจียฮุย)

ประวัติ
เหลียง เฉาเหว่ย์ (Tony Leung) เกิดเมื่อวันที่ 27 มิถุนายน พ.ศ. 2505 (ค.ศ. 1962) ที่เกาะฮ่องกง ในครอบครัวที่ยากจน เข้าสู่วงการบันเทิงด้วยการชักชวนของโจว ซิงฉือ ให้มาสมัครเข้าเรียนโรงเรียนการแสดงของค่ายโทรทัศน์ทีวีบี(TVB) เขามีผลงานในวงการบันเทิงครั้งแรกเป็นพิธีกรรายการโทรทัศน์สำหรับเด็ก ก่อนที่จะแจ้งเกิดอย่างเต็มตัวในฐานะนักแสดงจากการรับบท
อุ้ยเสี่ยวป้อ ซีรีส์ที่สร้างจากนวนิยายของปรมาจารย์นักเขียน กิมย้ง แต่เขามีชื่อเสียงโด่งดังมากมายทั่วเอเชียจากการรับบท ตำรวจ "จางเหว่ยเจี๋ย" ในซีรีส์เรื่อง นักสู้ผู้พิทักษ์ (Police Cadet ,1984) ในช่วงเริ่มแรกของการแสดงเหลียง เฉาเหว่ย์ เป็นนักแสดงดาวรุ่งกลุ่ม 5 พยัคฆ์ทีวีบี  ประกอบด้วย หวง เย่อหัว , เหมียว เฉียวเหว่ย , ทัง เจิ้นเยี่ย , หลิว เต๋อหัว และเหลียง เฉาเหว่ย์ เขาประสบความสำเร็จอย่างสูงสุดในสายงานละครซีรีส์เป็นพระเอกอันดับหนึ่งของค่ายโทรทัศน์ทีวีบี(TVB) ต่อจากโจว เหวินฟะ และหวง เย่อหัว  

ในปี พ.ศ. 2528 ได้เล่นคู่กับดาราสาวชื่อดังแห่งยุคอย่าง อง เหม่ยหลิง ในบท โจวเจี้ยนหง ซีรีส์เรื่อง เทพบุตรทรนง เป็นการเจอกันครั้งแรกและครั้งสุดท้ายก่อนเธอจะเสียชีวิตจากการฆ่าตัวตายในปีเดียวกัน  ในยุคกลางทศวรรษที่ 80s ช่วงปี พ.ศ. 2529 - พ.ศ. 2532  เหลียง เฉาเหว่ย์ได้รับบทเด่นๆในละครซีรีส์มากมาย เช่น เตียบ่อกี้ ในซีรีส์ดาบมังกรหยก ตอน เทพบุตรมังกรฟ้า (พ.ศ. 2529) , ฉิวหยั่นเค่อ ในซีรีส์ ศึกลำน้ำเลือด , ลูกปลาน้อยเซียวฮื้อยี้ ในซีรีส์เดชเซียวฮื้อยี้ และบทฝาแฝด ในซีรีส์มังกรทลายฟ้า เป็นต้น เหลียง เฉาเหว่ย์หมดสัญญากับค่ายโทรทัศน์ทีวีบี(TVB) ในปี พ.ศ. 2533     

ต่อมาในยุคทศวรรษที่ 90 เข้าสู่วงการจอเงินอย่างเต็มตัว มีผลงานการแสดงที่โดดเด่นด้านฝีมือการแสดงอย่างมาก เช่น กอดคอกันไว้อย่าให้ใครมาเจาะกระโหลก (Bullet in the Haed , 1991) ของผู้กำกับจอห์น วู , หนังอาร์ตเหงาๆของผู้กำกับหว่อง กาไว เกือบจะทุกเรื่อง ได้แก่ วันที่หัวใจกล้าตัดขอบฟ้า (Days of Being Wild  , 1991)  มังกรหยก ศึกอภิมหาภพ (Ashes of Time  , 1994) ผู้หญิงผมทอง หัวใจฟัดโลก (Chungking Express , 1994) โลกนี้รักใครไม่ได้นอกจากเขา (Happy Together , 1997) ห้วงรักอารมณ์เสน่หา (In the Mood for Love , 2000) เป็นต้น ผลงานในระยะหลังๆ เป็นหนังแนวตลาดทั่วไป เช่น พยัคฆ์สำอางผ่าโตเกียว (Tokyo Raiders , 2002) สองคนสองคม (Infernal Affairs , 2002) , ฮีโร่ (Hero , 2002) , สองคนสองคม ภาค 3 ( Infernal Affairs III  , 2003) รับบทจิวยี่ ในเรื่อง สามก๊ก ตอนโจโฉแตกทัพเรือ (Red Cliff  , 2008) ของผู้กำกับจอห์น วู เป็นต้น และเป็นที่ฮือฮาอย่างมากทั่วเอเชียกับการที่เขาแสดงภาพยนตร์อื้อฉาวเรท 18 + เรื่อง เล่ห์ราคะ (Lust Caution , 2007) ของผู้กำกับชาวไต้หวัน อั้งลี่      

เหลียง เฉาเหว่ย์ ได้รับยกย่องจากวงการภาพยนตร์นานาชาติว่า เป็นนักแสดงยอดฝีมือของวงการภาพยนตร์จีนฮ่องกง ถูกเสนอชื่อเข้าชิงรางวัลนักแสดงนำชายยอดเยี่ยมมากถึง 11 ครั้ง จากเวที ฮ่องกงฟิล์มอวอร์ด(Hong Kong Film Award)  และคว้ารางวัลตุ๊กตาทองฮ่องกง นักแสดงนำชายยอดเยี่ยม(Best Actor) มาได้ถึง 5 ครั้ง ได้แก่ ครั้งที่ 1 จากภาพยนตร์เรื่อง ผู้หญิงผมทอง หัวใจฟัดโลก (Chungking Express , 1994)  , ครั้งที่ 2 จากเรื่อง โลกนี้รักใครไม่ได้นอกจากเขา (Happy Together  , 1997) , ครั้งที่ 3 จากเรื่อง ห้วงรักอารมณ์เสน่หา (In the Mood for Love , 2000) , ครั้งที่ 4 จากเรื่อง สองคนสองคม ภาค 1 (Infernal Affairs , 2001) , และครั้งที่ 5 จากภาพยนตร์เรื่อง 2046 (ในปี 2004)  เขาสร้างสถิติคว้ารางวัลนักแสดงนำชายยอดเยี่ยม(Best Actor) มากที่สุดในบรรดานักแสดงชายของเกาะฮ่องกง และได้รับการกล่าวขานว่าเป็นนักแสดงคู่บุญของผู้กำกับ หว่อง กาไว    

นอกจากนี้ เหลียง เฉาเหว่ย์ ยังเป็นนักร้องมีผลงานออกอัลบั้มเพลงภาษากวางตุ้งอีกด้วย ส่วนมากจะเป็นเพลงประกอบซีรีส์หรือภาพยนตร์ที่เจ้าตัวแสดงเอง เช่น ศึกลำน้ำเลือด , ดาบมังกรหยก เป็นต้น 

ด้านชีวิตส่วนตัว เหลียง เฉาเหว่ย์ สมรสกับนักแสดงสาว หลิว เจียหลิง ที่คบหากันมาตั้งแต่ พ.ศ. 2532  เมื่อวันที่ 21 กรกฎาคม พ.ศ. 2551 ที่ประเทศภูฏานLeung and Lau to finally tie the knot, China Daily, 16 ก.ค. 2551 ยังไม่มีบุตร - ธิดา แต่อย่างใด

ผลงานที่ผ่านมา
ภาพยนตร์
 ปี ค.ศ.  ชื่อเรื่องภาษาไทย  ชื่อเรื่องภาษาอังกฤษ  หมายเหตุ 1986  เสี้ยวชีวิตพรหมลิขิตโหด  The Lunatics   - 1987  ปล้นแหกคอก  People's Hero  - 1988  กระห่ำ แล้วโลกจะรู้จัก  I Love Maria  - 1989  ขอโทษอย่าโหดได้ไหม  My Heart Is That Eternal Rose  - 1989  7 มหาประลัย   7 Warriors  - 1990  กอดคอกันไว้อย่าให้ใครเจาะกะโหลก   Bullet in the Head  - วันที่หัวใจรักกล้าตัดขอบฟ้า  Days Of  Being Wild  - 1991  เซียนบวกเซียน เป็นซุปเปอร์เซียน  The Great Pretenders  - โปเยโปโลเย เย้ยฟ้าแล้วก็ท้า ภาค 3  A Chinese Ghost Story 3  - โปเยสาว ผีเลี้ยงคน  Fantasy Romance   - เพื่อเพื่อนสับมันเลย  The Tigers  - 1992  ทะลักจุดแตก  Hard Boiled  - เข้าแก๊งค์ไหนหัวหน้าตายหมด  Days of Being dumb  - 1993  มังกรหยกหยกก๊าหว่า  Eagle Shooting Heroes  - กระบี่ผีเสื้อบารมีสะท้านภพ  Butterfly Sword  - คัมภีร์กระเรียนเซียนเหยียบฟ้า  The Magic Crane  - อุ้ยเสี่ยวป้อ เจาะเวลาทะลุโลก  Hero From Beyond The End of Time  - 1994  ผู้หญิงผมทอง ฟัดหัวใจให้โลกตะลึง   Chungking Express   - มังกรหยก ศึกอภิมหายุทธ  Ashes of Time  - 1995  ลูกผู้ชายหัวใจไม่บานฉ่ำ  Doctor Mack  - 1997  โลกนี้รักใครไม่ได้นอกจากเขา  Happy Together  - เก่งไม่เก่งข้าก็เก่ง  97 Aces Go Places  - ขังโหดนรกเดือด  Chinese Midnight Express  - 1998  1 บ้าระห่ำ 1 อำมหิต   The Longest Nite  - 2000  เบ่งหัวใจ ฟัดให้ใหญ่  Gorgeous]  - พยัคฆ์สำอางค์ ผ่าโตเกียว  Tokyo Raiders  - ห้วงรักอารมณ์เสน่หา  In the Mood for Love  - สองสายใย ไม่มีวันเลือน  Healing Hearts  - 2002  ฮีโร่   Hero   - 2 คน 2 คม  Infernal Affairs  - 2003  ปิดตำนานสองคนสองคม  Infernal Affairs III  - 2004  -  2046  - 2005  พยัคฆ์สำอางผ่าโซล  Seoul Raiders  - 2006  คู่เดือด เฉือนคม  Confession of Pain  - 2007  เล่ห์ราคะ   Lust,Caution  - 2008  สามก๊ก โจโฉแตกทัพเรือ   Red Cliff  รับบทจิวยี่ 2009  สามก๊ก โจโฉแตกทัพเรือ 2  Red Cliff Part 2  รับบทจิวยี่ 2012  ยอดพยัคฆ์ นักมายากล  The Great Magician  - 701 รหัสลับคนคม  The Silent War  -2013 ยอดปรมาจารย์ “ยิปมัน”  The Grandmaster Ip Man Nominated—Hong Kong Film Award for Best Actor Nominated—Golden Horse Award for Best Actor|-

| -| 1905| Yan Yunlong  Production cancelled February 2013
|-
| rowspan=2|2016
| -| Hema Hema: Sing Me a Song While I Wait|Deer / Serene Mask
|-
| รักเธอ...ทุกวันพรุ่งนี้| See You Tomorrow| Chen Mo
|-
|rowspan=2| 2018
| (มอนสเตอร์ฮันท์ 2)| Monster Hunt 2| Tu Sigu
|-
| (พยัคฆ์สำอาง กระแทกยุโรป)| Europe Raiders| Mr Lin
|-
| 2019
| -| Theory of Ambitions| Nam Kong
|-
| 2021
| ชาง-ชี กับตำนานลับเท็นริงส์| Shang-Chi and the Legend of the Ten Rings'' Mandarinhttp://collider.com/shang-chi-actor-release-date/  First Hollywood film

ละครโทรทัศน์
 เทพบุตรสลัม Soldier of Fortune (1982)
 The Superpower (1983)
 จอมยุทธอุ้ยเสี่ยวป้อ The Duke of Mount Deer (1984)
 ขวัญใจโปลิศ Police Cadet (1984)
 เทพบุตรทรนง The Rough Ride (1985)
 ขวัญใจโปลิศ ภาค 2 Police Cadet '85 (1985)
 ขุนศึกตระกูลหยาง The Yang's Saga (1985)
 ดาบมังกรหยก New Heaven Sword and Dragon Sabre (1986)
 ศึกลำน้ำเลือด The Grand Canal (1987)
 ขวัญใจโปลิศ ภาค 3 Police Cadet '88(1988)
 เดชเซียวฮื่อยี้ Two Most Honourable Knights (1988)
 มังกรทลายฟ้า Hap Hak Hang (1989)

 อ้างอิง 

 แหล่งข้อมูลอื่น 

 http://www.tonyleung.info/ เว็บไซต์แฟนคลับภาษาอังกฤษ
 รวมผลงานเพลงของเหลียง เฉาเหว่ย์ 
 เว็บไซต์แฟนคลับภาษาไทย 
 ข้อมูลใน IMDb

หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:พุทธศาสนิกชนชาวฮ่องกง
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม
หมวดหมู่:นักแสดงภาพยนตร์ฮ่องกง